Nun hai que ser mui profundu pa ver cómo y de qué manera se fain  disculpes n´España, o na parte sociolóxicamente española d´Asturies , al rodiu del tema del asturiano: entrañable bable… (lo de dicir asturiano o llingua asturiananin pa Dios). O tamién la vuesa Tierra (pue dicise País Vascu, pero País Asturianu nin de coña). Pero esto ye como lo que fixeron tamién la folclórica andaluza, o lespíquer de Radio Nacional, Lucas: siempre hai qu´achaplar les protestes espardiendo la idea ésa de que somos unos amargaos rungones, que traicionamos dafechu esi obligáu  estereotipu del asturianu, esto ye, l´estereotipu de ser coñones y de poder rínos de la nuesa madre. 